laion/Wikipedia-Exotic huggingface dataset:
סמל איחוד האמירויות הערביות

סמל איחוד האמירויות הערביות אומץ רשמית על ידי המדינה בשנת 2008. מאפייני הסמל כוללים מאפיינים של סמלים אחרים של מדינות ערביות: הסמל כולל נץ מוזהב - סמל שבטו של מוחמד. במרכז חזהו של הנץ עיגול ובו דגל איחוד האמירויות הערביות, מסביב לדגל שבעה כוכבים, המסמלים את שבע האמירויות. הנץ מחזיק בכפותיו קלף אדום ועליו שם המדינה בערבית. לפני הסמל הנוכחי, משנת 1973, שימש סמל דומה שבמרכזו עיגול אדום ועליו ספינת סוחר ערבית. הספינה סימלה את קרבת איחוד האמירויות למפרץ הפרסי ואת חשיבות המסחר בהיסטוריה של המדינה. סביב העיגול הייתה מצויה שרשרת. מדיה וקבצים בנושא סמל איחוד האמירויות הערביות בוויקישיתוף
נבחרת ישראל בכדורגל עד גיל 23

נבחרת ישראל בכדורגל עד גיל 23, הידועה גם כנבחרת האולימפית, היא נבחרת הכדורגל הלאומית של ישראל המייצגת אותה בטורניר הכדורגל במשחקים האולימפיים. בהתאם לחוקי טורניר הכדורגל האולימפי, בנבחרת משחקים כדורגלנים ישראלים עד גיל 23 לצד שלושה חריגי גיל לכל היותר. סגל הנבחרת נקבע על ידי מאמן הנבחרת, הממונה על ידי ההתאחדות לכדורגל בישראל לאימון הנבחרת הצעירה (עד גיל 21). מאמן הנבחרת לטורניר הכדורגל באולימפיאדת פריז (2024) הוא גיא לוזון. הנבחרת למעשה מורכבת ברובה מנבחרת ישראל בכדורגל עד גיל 21, אך היא מצרפת מספר שחקנים עד גיל 23, וכאמור שלושה חריגי גיל. ישראל הופיעה פעמיים בטורניר הכדורגל האולימפי, במקסיקו סיטי 1968 ובמונטריאול 1976, ובשתי הפעמים הגיעה לרבע הגמר. עם זאת, בשני הטורנירים האלו התחרתה נבחרת ישראל בכדורגל במתכונתה הרגילה, ללא הגבלת גיל. מאז החלת המגבלה לגיל 23 ב-1992 ועד 2020, לא העפילה הנבחרת האולימפית של ישראל לטורניר הכדורגל האולימפי. באליפות אירופה בכדורגל עד גיל 21 - 2023 הגיעה הנבחרת הצעירה של ישראל לרבע הגמר ולאחר מכן ניצחה את המארחת גאורגיה 4–3 בדו-קרב פנדלים לאחר 0–0 בסיום הזמן החוקי וההארכה, ובכך עלתה לחצי הגמר לראשונה בתולדותיה. הישג זה הבטיח לה את ההעפלה לטורניר הכדורגל באולימפיאדת פריז (2024), לראשונה כנבחרת עד גיל 23, כחלק ממשלחת ישראל באולימפיאדת פריז. בטורניר הוגרלה ישראל לבית ד' יחד עם מאלי (אנ'), פרגוואי (אנ') ויפן (אנ'), אך הודחה לאחר שסיימה במקום האחרון עם תיקו ושני הפסדים. סגל הנבחרת לטורניר הכדורגל באולימפיאדת פריז (2024). חריגי גיל מסומנים בכוכבית (*). פרופיל, באתר ההתאחדות לכדורגל בישראל איציק כלפי, ‏אין מילים: ישראל עלתה לחצי גמר יורו הצעירות, באתר ONE‏, 1 ביולי 2023 נדב צנציפר, לראשונה מאז 1976: נבחרת הכדורגל של ישראל שוב במשחקים האולימפיים, באתר ynet, 2 ביולי 2023 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024
שלמה שטרנברג

שלמה צבי שטרנברג (נהגה: סטרנברג; באנגלית: Shlomo Zvi Sternberg;‏ 20 בנובמבר 1936 – 23 באוגוסט 2024) היה מתמטיקאי יהודי-אמריקאי. נודע בעבודותיו בגאומטריה, בעיקר בתאוריית לי (אנ') וגאומטריה סימפלקטית (אנ'). ב-1955 השלים את הדוקטורט שלו באוניברסיטת ג'ונס הופקינס בהנחיית אורל וינטנר (אנ'). הוא המשיך לפוסט-דוקטורט באוניברסיטת ניו יורק (1956–1957) ואוניברסיטת שיקגו (1957–1959) אז הצטרף למחלקה למתמטיקה באוניברסיטת הרווארד שבה שימש כמרצה עד 2017, מאז היה פרופסור אמריטוס במוסד זה. שטרנברג היה מתמיטקאי עטור תארים, חבר האקדמיה האמריקאית לאמנויות ולמדעים מאז 1969, חבר האקדמיה הלאומית למדעים של ארצות הברית מאז 1986. שטרנברג היה יהודי אורתודוקסי ורב. הרב הרשל שכטר מישיבה יוניברסיטי תיאר אותו כ"גאון גדול ב'לימוד' ובמתמטיקה". הוא העביר שיעור שבועי בתלמוד והלכה לסטודנטים באוניברסיטת הארוורד ולציבור היהודי באזור קמברידג׳. בנוסף, העביר שיעורים שבועיים בביתו בברוקליין. שיעוריו, שהעביר במשך עשורים רבים, הקיפו תחומים רחבים בהלכה, תוך התייחסות גם לרקע ההיסטורי והמדעי אשר נגע לנושאים שנדונו. שלמה שטרנברג, באתר פרויקט הגנאלוגיה במתמטיקה שלמה שטרנברג, באתר dblp מאמרו של הרב שכטר, Is Swordfish Kosher?, באתר הג'ואיש פרס, אפריל 2018 ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.
פרנקלין (מיני-סדרה)

פרנקלין (באנגלית: Franklin) היא מיני סדרת דרמה ביוגרפית אודות האב המייסד של ארצות הברית, בנג'מין פרנקלין, המבוססת על ספרה של סטייסי שיף משנת 2005, "A Great Improvisation: Franklin, France, and the Birth of America". המיני סדרה, הכוללת שמונה פרקים, הופצה בשירות הסטרימינג אפל TV פלוס החל מ-12 באפריל 2024 עד 17 במאי של אותה שנה. הסדרה מתארת את שמונה השנים שבילה בנג'מין פרנקלין כשגריר ארצות הברית בצרפת. מייקל דאגלס – בנג'מין פרנקלין נואה ג'ופ – ויליאם טמפל פרנקלין לודיווין סנייה – אן לואיז ברילון דה ז'וי טיבו דה מונטלמבר – שארל גרבייה, הרוזן דה ורז'ן דניאל מייס – אדוארד בנקרופט אסד בואב – פייר בומרשה אדי מארסן – ג'ון אדמס ז'אן באליבר – אן-קתרין דה ליגניוויל, מאדאם הלבטיוס תאודור פלרן – המרקיז דה לה פאייט ג'ון הולינגוורת' – לורד דייוויד סטורמונט בפברואר 2022 פורסם כי מייקל דאגלס יככב בסדרה בתור בנג'מין פרנקלין שתשודר באפל TV פלוס, עם קירק אליס שיכתוב את הסדרה וטים ואן פאטן יביים. הצילומים החלו ביוני 2022 בארמון ורסאי, עם נואה ג'ופ, לודיווין סנייה, דניאל מייס, אסד בואב ואדי מארסן. "פרנקלין", במסד הנתונים הקולנועיים IMDb (באנגלית) "פרנקלין", באתר Rotten Tomatoes (באנגלית) "פרנקלין", באתר Metacritic (באנגלית) Petski, Denise (28 בפברואר 2022). "Michael Douglas To Star As Benjamin Franklin in Apple TV+ Limited Series From Kirk Ellis, Tim Van Patten, Tony Krantz & Richard Plepler". Deadline Hollywood. נבדק ב-28 בפברואר 2022. {{cite web}}: (עזרה) Wiseman, Andreas (8 ביוני 2022). "Apple's Benjamin Franklin Series Starring Michael Douglas Adds Noah Jupe, Ludivine Sagnier, Daniel Mays, Assaad Bouab, More; Filming Starts In Paris". Deadline Hollywood. נבדק ב-8 ביוני 2022. {{cite web}}: (עזרה)
משה בן זקן

משה בן זקן (נולד ב-5 בנובמבר 1985) הוא מנכ"ל משרד התחבורה החל מ-25 ביוני 2023. משה בן זקן נולד בשנת 1985 באשדוד. אביו, אליאס (אלי) בן זקן, פעיל הליכוד. כנער השתלב בן זקן בתנועת נוער הליכוד באשדוד, ובהמשך קיבל עליו תפקידי הובלה בתוך התנועה ובמסגרת סניף הליכוד באשדוד, כגון היוזמה של אירוע הליכודיאדה וניהולו במשך 4 שנים ברציפות, יחד עם חבריו, משה פסל וניר בן סימון. לקראת הבחירות לכנסת ה-19, זכה בן זקן במשבצת הצעירים ברשימת הליכוד לכנסת, אך לא נבחר לכנסת[דרוש מקור]. בשנים 2015–2018 השלים תואר בוגר בתחום חינוך וחברה ובשנים 2019–2022 השלים תואר מוסמך במנהל עסקים, שניהם בקריה האקדמית אונו. מינואר 2021 ועד מאי 2022 שימש ראש המטה של שרת התחבורה מירי רגב, וממאי 2022 ועד יוני 2023 שימש מנכ"ל הקרן לעידוד ופיתוח ענף הבנייה בישראל. בנוסף שימש סמנכ"ל באיגוד הקבלנים, וכיועץ פוליטי לשר הביטחון לשעבר משה יעלון, לשרה מירי רגב ולראש עיריית אשדוד ד"ר יחיאל לסרי. בינואר 2023, לאחר שוועדת המינויים בשירות המדינה פסלה את מינויו למנכ"ל משרד התחבורה, מינתה אותו שרת התחבורה, מירי רגב, למשנה למנכ"ל המשרד. ביוני 2023 מונה למנכ"ל משרד התחבורה. בן זקן נשוי למוראל ואב לשלושה ילדים. מתגורר באשדוד. יחד עם עוד מספר חברים ופעילים הקים את "קרן החסד למיעוטי יכולת ע"ש שמעון דהן", שנהרג במלחמת לבנון השנייה, והיה חברו הקרוב. העמותה לזכרו מחלקת מאות סלי מזון למשפחות נזקקות. מדיה וקבצים בנושא משה בן זקן בוויקישיתוף משה בן זקן, ברשת החברתית פייסבוק משה בן זקן, ברשת החברתית אינסטגרם משה בן זקן, ברשת החברתית LinkedIn יובל שדה, בעקבות הפרסום בכלכליסט: משרד התחבורה הסיר את סרטוני בן זקן מפייסבוק ואינסטגרם, באתר כלכליסט, 18 ביוני 2024 איש השנה בפוליטיקה: משה בן זקן - המטאור הפוליטי האשדודי לא עוצר - אשדוד אונליין, באתר אשדוד אונליין, ‏30 בספטמבר 2019 חזקי ברוך, נציבות שירות המדינה אישרה: משה בן זקן יכהן כמנכ"ל משרד התחבורה, באתר ערוץ 7, 25 ביוני 2023 יפעת ראובן, אושר מינויו של משה בן זקן לתפקיד מנכ"ל משרד התחבורה, באתר TheMarker‏, 25 ביוני 2023 הישג למשה בן זקן: נבחר ליועץ הפוליטי של השנה - אשדוד אונליין, באתר אשדוד אונליין, ‏26 בנובמבר 2017 משה בן זקן, ברשת החברתית LinkedIn משה בן זקן מאשדוד נבחר למנכ"ל הקרן לעידוד ופיתוח הבנייה בישראל - חדשות אשדוד - אשדוד10, באתר חדשות אשדוד - אשדוד10, ‏8 באפריל 2022 יובל שדה, מהליכודיאדה לניהול עשרות מיליארדים: אושר המינוי של משה בן זקן למנכ"ל משרד התחבורה, באתר כלכליסט, 25 ביוני 2023 צבי זרחיה, אכזבה למירי רגב: ועדת המינויים פסלה את משה בן זקן מתפקיד מנכ"ל משרד התחבורה, באתר כלכליסט, 4 בינואר 2023 יובל שדה, ״הבוס האמיתי״: למרות שנפסל, משה בן זקן קיבל שולחן במשרד המנכ״ל החדש, באתר כלכליסט, 31 בינואר 2023 שומע תפילה הסרט המרגש שיזמו חבריו של סמר שמעון דהן זל לזכרו צפו, באתר אשדוד נט
Airbus Defence and Space

Airbus Defence and Space היא חטיבה של תאגיד תעשייה אווירית אירופית "קבוצת איירבוס". בשנת 1995 חברה גרמנית Daimler Chrysler Aerospace (DASA) וחברה בריטית בריטיש אירוספייס החלו לנהל משא ומתן על הקמה חברה אירופית בתחום החלל. הכוונה הייתה לכלול גם חברה צרפתית איירוספסיאל אחרי שהיא תופרט. רעיון זה לא מומש ובמקום זה בריטים רכשו חברה גרמנית Marconi Electronic Systems מג'נרל אלקטריק ובשנת 1999 הוקמה חברת BAE סיסטמס. DASA ביחד עם חברה ספרדית CASA התאחדו ביוני 1999 ובאוקטובר 1999 למיזוג הצטרפה איירוספסיאל. החברה החדשה הוקמה רשמית ב-10 ביולי 2000 תחת שם European Aeronautic Defence and Space Company והפכה להיות לחברה השנייה בתחום החלל אחרי בואינג ויצרן נשק שני בגודלו באירופה אחרי BAE סיסטמס. בשנת 2000 הוקמה גם חברה "Astrium" על בסיס חברות צרפתיות, בריטיות, גרמניות וספרדיות. החברה הייתה בבעלות EADS ‏ (75%) ו-BAE סיסטמס (25%). בשנת 2003 EADS הפכה לבעלת 100% של Astrium. בשנת 2013 EADS אורגנה מחדש ושינתה שמה לקבוצת איירבוס. מספר חטיבות וחברות בת של EADS אוחדו לחטיבה חדשה שאחראית על תחום החלל וביטחון וקיבלה את השם הנוכחי. החטיבה פועלת במספר תחומים: תעופה צבאית (מטוסים, טילים, כלי מעקב וכו') מערכות חלל (חישה מרחוק, מערכת ניווט לוויינית, מערכות טילים והגנה אסטרטגיות, חקר החלל, מערכות ריגול בחלל מודיעין (פתרונות תקשורת מאובטחת, לוחמת רשת, מערכות תקשורת) מערכות תעופה לא מאוישות לחברה מפעלים בצרפת, גרמניה, ספרד, בריטניה, איטליה, הולנד, אוסטרליה ודרום אפריקה. Airbus A330 MRTT - מטוס תדלוק איירבוס A400M - מטוס תובלה CASA C-212 Aviocar - מטוס תובלה יורופייטר טייפון - מטוס קרב ברקודה (כטב"ם) - מטוס ללא טייס יורו הוק - מטוס ללא טייס אריאן - משגר לוויינים קולומבוס - מודול של תחנת החלל הבין-לאומית גשושיות, חלליות ולווייני תקשורת רבות מדיה וקבצים בנושא Airbus Defence and Space בוויקישיתוף אתר האינטרנט הרשמי של Airbus Defence and Space דוח שנתי - 2021 Airbus Defence and Space, ברשת החברתית LinkedIn Airbus Defence and Space, סרטונים בערוץ היוטיוב ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קאדרי אבו בכר

קאדרי אבו בכר (בערבית: قدري أبو بكر; 10 בינואר 1953 – 1 ביולי 2023) היה פוליטיקאי פלסטיני שכיהן כשר במשרד לענייני אסירים ואסירים לשעבר (אנ') ברשות הפלסטינית. הוא מונה לתפקיד זה ב-2014, וירש את עיסא קראקע (אנ'). אבו בכר נולד ב-10 בינואר 1953 בכפר בידיה בשומרון בעת שהיה מסופח לירדן. מגיל צעיר החל לעסוק בטרור, ואף היה אסיר ביטחוני בכלא הישראלי. בשנת 1991 סיים תואר ראשון במדע המדינה באוניברסיטה הערבית של ביירות (אנ'). אבו בכר היה חבר במפלגה הפוליטית של פת"ח ומילא תפקידים שונים לאורך הקריירה, כולל בכוח הביטחון המסכל הפלסטיני בין השנים 1996 ל-2008. בשנת 2018 הוא הפך לשר לענייני אסירים והאסירים לשעבר, במקום עיסא קרקי, וכן הפך לחבר במועצה הלאומית הפלסטינית. הוא גם החזיק בדרגה צבאית המקבילה לאלוף. אבו בכר נהרג בתאונת דרכים בין אריאל לצומת תפוח ב-1 ביולי 2023, בגיל 70. בתאונה נהרגו שני בני אדם נוספים. "Qadri Abu Bakr | PMW Translations". "Palestinian Minister of Prisoner Affairs Dies in Tragic Car Accident". english.aawsat.com (באנגלית). נבדק ב-3 ביולי 2023. {{cite news}}: (עזרה) "Qadri Abu Baker – Mapping Palestinian Politics – European Council on Foreign Relations". 6 באוגוסט 2018. {{cite web}}: (עזרה) "Qadri Abu Baker assumes office as chairman of Detainees Commission". "Chairman of Detainees Commission tests positive for COVID-19". דנה בן שמעון, בכיר פלשתיני נהרג בתאונה בשומרון, באתר ישראל היום, 1 ביולי 2023 עינב חלבי, השר הפלסטיני לענייני אסירים נהרג בתאונת דרכים ליד אריאל, באתר ynet, 1 ביולי 2023 "President Abbas mourns Palestinian statesman Qadri Abu Bakr". נבדק ב-1 ביולי 2023. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאדרי אבו בכר".
כיפת השמיים

באסטרונומיה ובניווט, כיפת השמים היא חציו של כדור דמיוני, בעל רדיוס אינסופי, שמרכזו הוא מרכז כדור הארץ. לצרכים מסוימים, נוח לדמות כאילו כל גרמי השמים מונחים על פני הכדור הזה. על פני כיפת השמים ניתן לשרטט גם את קו־המשווה השמימי ואת הקטבים השמימיים, שהם היטל של מקביליהם הארציים על אותו כדור. כאשר כדור הארץ מסתובב סביב צירו, ייראו העצמים על גבי כיפת השמים כאילו הם סובבים סביב הקוטב השמימי כל 24 שעות. למשל, השמש תיראה כאילו היא זורחת במזרח ושוקעת במערב, וכך גם הכוכבים, כוכבי הלכת והירח. תרבויות עתיקות רבות האמינו כי הכוכבים נמצאים כולם באותו מרחק מכדור הארץ, וכי כיפת השמים היא ממשית. היא לכאורה מהווה את קצה היקום ומסתובבת בצורה מעגלית, במהירות קבועה סביב כדור הארץ שהוא מרכז היקום. במאה ה-4 לפני הספירה אריסטו תיאר מודל שמימי מושלם לפיו הארץ נמצאת במרכז היקום, ובה הדברים משתנים כל הזמן – אנשים גדלים ומתים, צמחים צומחים וקמלים, וכו' – לעומת זאת מעבר לקו הירח חלים חוקי טבע אחרים, בהם כוכבי הלכת וכיפת השמיים – בה משובצים הכוכבים האחרים – נעים במסילות בעלות תנועה מעגלית מושלמת שמרכזה סביב כדור הארץ. במאה ה-1 לספירה התגלה במודל זה בעיה היות שתצפיות גילו כי כוכבי הלכת מבצעים מדי פעם "נעים לאחור". המודל של תלמי, במאה ה-2 לספירה, שכלל את המודל האריסטותלי, בהציעו אפיציקל – מסלולים עגולים שעליהם נעים הכוכבים, תוך כדי סיבוב במעגלים הגדולים יותר. המודל של תלמי הצליח להסביר בדיוק מרשים את תנועת גרמי השמיים עד שנת 1543 שבה קופרניקוס החל תהליך של ערעור על מודל זה. בעקבות המהפכה הקופרניקאית ידוע כי כיפת השמיים היא אשליה, וכי סיבובה נובעת בעצם מסיבוב כדור הארץ על צירו. מודל כיפת השמיים העתיק אמנם שימושי לצורכי הפשטה, אך אינו נכון. העצמים שאנו רואים בשמים הם כה רחוקים מאיתנו עד שלא ניתן לאמוד את מרחקם על ידי צפייה בלבד. היות שהמרחקים הם כה גדולים, הם הופכים לבלתי רלוונטיים כאשר מבקשים לאתר גוף שמימי כלשהו: רק הכיוון, כלומר המיקום על פני כיפת השמים, חשוב. מבחינה זו, מודל "כיפת השמים" הוא כלי שימושי מאוד באסטרונומיה כאשר מבקשים לדעת לאן לכוון את מכשירי הצפייה. מערכת הקואורדינטות המשוונית מערכת הקואורדינטות האקליפטית מערכת קואורדינטות שמימית המיספירה מדיה וקבצים בנושא כיפת השמיים בוויקישיתוף כיפת השמיים, באתר אנציקלופדיה בריטניקה (באנגלית)
Weekends

"Weekends" הוא סינגל של הדי ג'יי הבריטי, ג'ונאס בלו, והדי ג'יי הגרמני, פליקס ין. הסינגל יצא ב-3 בפברואר 2023 בהוצאת פוזיטיבה רקורדס ו-EMI רקורדס. השיר נכתב על ידי יאן האמל, אנדריאס הובר, מולי אירווין, פליקס ין, בויאן "בוקי" קלאג'דז'יץ' וג'ונאס בלו, והופק על ידי פליקס ין, ג'ונאס בלו ו-BLYNE. נכון ליולי 2023, השיר הושמע למעלה מ-1.6 מיליון פעמים ביוטיוב, ולמעלה מ-44 מיליון פעמים בספוטיפיי. מידע על הסינגל "Weekends" באתר מיוזיק בריינז מידע על היצירה "Weekends" באתר Discogs מילות השיר "Weekends" באתר Genius סרטון השיר "Weekends" באתר יוטיוב מידע על השיר "Weekends" באתר ספוטיפיי Jonas Blue, Felix Jaehn - Weekends (Visualiser), ארכיון מ-2023-04-01, נבדק ב-2023-07-07 Weekends, 2023-02-03, ארכיון מ-2023-03-21, נבדק ב-2023-07-07
חכלילית

חַכְלִילִית (שם מדעי: Phoenicurus) היא סוג של ציפורי שיר ממשפחת חטפיתיים, שמוצאן מאירופה, אסיה ואפריקה. הן נקראות כך בשל הצבע האדום-כתום של הזנב שלהן ("חכלילי" משמעותו אדום, כמו בפסוק ”חַכְלִילִי עֵינַיִם מִיָּיִן וּלְבֶן־שִׁנַּיִם מֵחָלָב” (בראשית מ"ט, פסוק י"ב)). זהו גם מקור שמן העממי באנגלית, "Redstart"; המילה "start" היא מילה ישנה לזנב. בישראל נצפים המינים חכלילית עצים כחולפת נפוצה בעונות הנדידה, חכלילית סלעים חורפת וחולפת נפוצה, ובנוסף נרשמה תצפית בודדת בחכלילית אדומת-גב ב-1988. הסוג Phoenicurus הוצג על ידי חוקר הטבע האנגלי תומאס פורסטר בשנת 1817. המין הטיפוסי בסוג הוא חכלילית עצים (בעל השם הכפול Phoenicurus phoenicurus). השם Phoenicurus מגיע מיוונית עתיקה, מהמילים φοινιξ (phoinix), "ארגמן/סגול (פיניקי)" (ראו גם "פיניקיה" בערך תכלת וארגמן בעולם העתיק), והסיומת ουροσ (-ouros)-"זנב". מחקר פילוגנטי מולקולרי שפורסם ב-2010 הוביל לארגון מחדש של משפחת החטפיתיים, בו שני המינים בסוג לשעבר Rhyacornis והמין היחיד בסוג Chaimarrornis אוחדו למין זה, Phoenicurus. המינים בסוג מפגינים דו-צורתיות זוויגית בולטת: הזכרים ברובם בעלי צבעים עזים, בשילובים שונים של אדום, כחול, לבן ושחור; ואילו הנקבות בעלות צבעי חום-בהיר עם זנב אדום. הן אוכלות חרקים. הסוג מכיל כיום את המינים הבאים: (הערה: השמות העבריים המסומנים ב-* ברשימה זו מבוססים על תרגומים חופשיים מהשם העממי באנגלית, שכן עדיין לא התקבל להם שם רשמי בעברית) † Phoenicurus erikai (הפליוקן המאוחר, מקזרנוטה, הונגריה). † Phoenicurus baranensis (הפליוקן המאוחר, מברמנד, הונגריה). מדיה וקבצים בנושא חכלילית בוויקישיתוף חכלילית, באתר ITIS (באנגלית) חכלילית, באתר NCBI (באנגלית) חכלילית, באתר Animal Diversity Web (באנגלית) חכלילית, באתר GBIF (באנגלית) חכלילי, באתר ויקימילון ד"ר יואב פרלמן, חכלילית עצים, Phoenicurus phoenicurus, באתר מרכז הצפרות הישראלי מידד גורן, חכלילית סלעים, Phoenicurus ochruros, באתר מרכז הצפרות הישראלי חכלילית אדומת-גב, Phoenicurus erythronotus, באתר מרכז הצפרות הישראלי הדורם שיריחי, The Birds of Israel, London: Academic press limited, 1996, עמ' 429, ISBN 0-12-640255-8. (באנגלית) Forster, Thomas (1817). A Synoptical Catalogue of British Birds. London: Nichols, Son, and Bentley. p. 53. Mayr, Ernst; Paynter, Raymond A. Jr, eds. (1960). Check-list of Birds of the World. Vol. 10. Cambridge, Massachusetts: Museum of Comparative Zoology. p. 74. Jobling, James A. (2010). The Helm Dictionary of Scientific Bird Names. London: Christopher Helm. p. 304. ISBN 978-1-4081-2501-4.. Sangster, G.; Alström, P.; Forsmark, E.; Olsson, U. (2010). "Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae)". Molecular Phylogenetics and Evolution. 57 (1): 380–392. doi:10.1016/j.ympev.2010.07.008. PMID 20656044. Gill, Frank; Donsker, David (eds.). "Chats, Old World flycatchers". World Bird List Version 6.2. International Ornithologists' Union. נבדק ב-20 במאי 2016. {{cite web}}: (עזרה) Collar, N.J. (2005). "Phoenicurus". In del Hoyo, J.; Elliott, A.; Christie, D.A. (eds.). Handbook of the Birds of the World. Vol. 10: Cuckoo-shrikes to Thrushes. Barcelona, Spain: Lynx Edicions. pp. 769–773. ISBN 978-84-87334-72-6. Kessler, E. (2013). "Neogene songbirds (Aves, Passeriformes) from Hungary". Hantkeniana. 8: 37–149.
בוריס סלוצקי

בוריס אברמוביץ' סלוצקי (ברוסית: Бори́с Абра́мович Слу́цкий) ;‏ 7 במאי 1919 – 23 בפברואר 1986), היה משורר ומתורגמן יהודי-סובייטי, שכתב ברוסית. בוריס סלוצקי נולד בעיר סלוביאנסק שבמזרח אוקראינה, בכור מבין שלושת ילדיו של אברהם ואלכסנדרה סלוצקי. כחצי שנה לאחר לידתו עברה המשפחה לחרקוב, שם התגוררו שני אחיו של אברהם סלוצקי - שמעון וצבי-שאול. ב-1920 עזבו שני האחים את אוקראינה ועלו לארץ. אלוף מאיר עמית הוא בנו של שמעון סלוצקי (ובן דודו של בוריס סלוצקי) בוריס החל לכתוב שירה עוד בתקופת לימודיו בבית הספר התיכון. בסיום לימודיו, רצה ללמוד ספרות באוניברסיטה, אך בלחץ אביו הסכים ללמוד "מקצוע רציני" - התקבל ללימודי משפטים במוסקבה ב-1937. כעבור שנתיים עזב את לימודי המשפטים והחל ללמוד בחוג לספרות באוניברסיטה. ב-1940 הצטרף אל חוג המשוררים הצעירים, שקראו לעצמם "דור 1940" (בין היתר היו חברים בחוג דוד סמויילוב ופאבל קוגן). לאחר הפלישה הנצית לברית המועצות ביוני 1941 התנדב אל הצבא האדום. הוא לחם תחילה כחייל חי"ר פשוט, לאחר מכן שירת כחוקר שבויים וכקצין פוליטי. הגיע עם יחידתו עד לאוסטריה. את המלחמה סיים בדרגת רב-סרן. על חלקו בקרבות עוטר בשלושה עיטורים. במהלך המלחמה נפצע קשה, מה שהוביל לשחרורו מן הצבא בתום המלחמה על סעיף נכות. בשנים שלאחר מלחמת העולם השנייה עבד סלוצקי כמתורגמן וכעורך של תוכניות רדיו. הוא המשיך לכתוב שירה, אך לא הצליח לפרסם אותם. חשיפתו אל הציבור הרחב התרחשה ב-1956, כאשר איליה ארנבורג הקריא בפומבי כמה משיריו של סלוצקי במהלך המפגש שלו עם קוראיו. ב-1957 יצא לאור ספר השירים הראשון של סלוצקי. בשיריו ביקר סלוצקי את התנהלות משטרו של סטלין. גם נושא השואה תפס חלק נכבד ביצירותיו של סלוצקי. למעשה הוא היה בין הבודדים בין המשוררים בברית המועצות שהתייחס לנושא שואה בשיריו. סלוצקי גם תרגם מיידיש לרוסית את שיריהם של לייב קביטקו, שמואל הלקין, יעקב שטרנברג, אהרון ורגיליס ואשר שוורצמן. בשנת 1977 נפטרה אשתו של בוריס סלוצקי. מאורע זה היווה טראומה קשה עבורו, בעקבותיה הוא הפסיק לפרסם את שיריו. בסוף חייו התגורר בביתו של אחיו הצעיר חיים בעיר טולה. שם נפטר בפברואר 1986. בוריס סלוצקי שירים, הקיבוץ המאוחד, 2004. מדיה וקבצים בנושא בוריס סלוצקי בוויקישיתוף ביוגרפיה של בוריס סלוצקי (ברוסית) בוריס סלוצקי, באתר MusicBrainz (באנגלית) בוריס סלוצקי, באתר Discogs (באנגלית)
סמל איי מרשל

סמל איי מרשל מורכב מציפור המצוירת בצורה מסורתית, שמאחוריה שני איים, קאנו ועץ דקל על רקע כחול. הרקע הכחול מסמל את האוקיינוס השקט והאיים הקאנו והדקל את איי מרשל, ואת תושבי האיים ותרבותם. בפינה השמאלית העליונה של הסמל, ופינה הימנית העליונה פסים אדומים ולבנים. סביב הסמל מופיעה הכתובת: "ממשלת איי מרשל" באנגלית ("Government of the Marshall Island") ומתחת לסמל אותה כתובת במרשלית: "Jepilpin ke Ejukaan." מדיה וקבצים בנושא סמל איי מרשל בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אלן אדסון

אלן אדסון (באנגלית: Allan Edson; ‏ 1846–1888) היה אחד מאמני הנוף הבולטים בקנדה בשנות ה-70. בגיל תשע התיישבה משפחתו בסטנברידג' (אנ'), שם ניהל אביו מלון. בקרבת מקום היה בנק בבעלותו של ג'ון קרפנטר בייקר, פטרון האמנויות, שעזר לאלן התחיל את הקריירה שלו ושל צייר מקומי אחר, וויאט איטון, בכך שעזר לשלם עבור שיעורי אמנות וקניית יצירותיהם. בנוסף ללימודי האמנות שלו, קיבל אדסון השכלה מסחרית סטנדרטית. ב-1861 עבר אדסון למונטריאול, שם עבד כמנהל חשבונות אצל יצרן מסגרות וסוחר אמנות (אנ') בשם אוגוסטוס פל, שהכיר לו אמנים מקומיים. בסביבות 1863, הוא לקח שיעורים מרוברט סלדון דנקנסון, צייר אמריקאי שחי שם במהלך מלחמת האזרחים. לאחר מכן, שהה שנתיים בלונדון, אנגליה ללימודים נוספים. בלונדון הוא הושפע מהסגנון של האחווה הפרה-רפאליטית. עם שובו לקנדה, הוא הפך לחבר מייסד של אגודת האמנים הקנדיים ב-1867, הגוף המקצועי הקנדי הוותיק ביותר של אמנים, והשתתף בתערוכה הראשונה שלהם ב-1868. הוא גם היה אחד החברים המקוריים של אגודת האמנים של אונטריו (אנ') (OSA), שנוסדה ב-1872, והאקדמיה המלכותית הקנדית לאמנויות (אנ') (RCA), שהוקמה ב-1880 בחסות מלכותית. באחת מהתערוכות הראשונות שלהם, חלק מיצירותיו נרכשו על ידי הנסיכה לואיז לעצמה ולאמה, המלכה ויקטוריה. הוא הציג באופן קבוע ברחבי קנדה. הוא גם הציג את יצירותיו באקדמיה המלכותית לאמנויות בלונדון, בסלון פריז ובשני ירידים עולמיים; תערוכת המאה (אנ') בפילדלפיה והתערוכה הבין-לאומית (אנ') באנטוורפן. בתחילת שנות ה-80, הוא נסע לגור בצרפת, בילה את רוב זמנו בסרני-לה-ויל (אנ'), שם למד אצל לאון ז'רמן פלוז (אנ'). מ-1886 עד 1887, הוא היה בלונדון, ואז חזר לקנדה, והתיישב בסאטון (אנ'), קוויבק. בשנה שלאחר מכן, הוא נפטר מסיבוכים של דלקת ריאות, שאותן לקה בעת מסע לציור סצנות חורף. מדיה וקבצים בנושא אלן אדסון בוויקישיתוף Brief biography in The Canadian Encyclopedia by Joyce Zemans. "Article". cowleyabbott.ca. Cowley Abbott Auction Allan Aaron Edson" @ the Dictionary of Canadian Biography online Brief biography Archived 2012-07-08 at the Wayback Machine @ the Galerie Walter Klinkhoff Bradfield, Helen (1970). Permanent Collection. Toronto: McGraw Hill.
אליעזר יטבת

אליעזר יטבת (14 בספטמבר 1931 – 6 בדצמבר 2012) היה דיפלומט ישראלי ושגרירה הראשון של ישראל באזרבייג'ן. יטבת נולד ב-1931. הוריו היו יואל-מאיר קרוננברג וחנה-טובה (לבית וימברג). הצטרף למשרד החוץ בשנות ה-60, ובשנות ה-70 היה חלק מסגל שגרירות ישראל בטהראן. בעקבות כינון היחסים הדיפלומטיים בין ישראל ואזרבייג'ן ב-1992 מונה יוטבת לשגריר ישראל באזרבייג'ן. שגרירות ישראל בבאקו נפתחה באוגוסט 1993 ויוטבת הגיש את כתב האמנתו כשגריר לנשיא אזרבייג'ן היידר אלייב במרץ 1994. הוא שימש בתפקיד עד לפרישתו ב-1996. נפטר ב-2012 בביתו במבשרת ציון ונקבר בבית העלמין בקריית ענבים. הותיר אחריו אישה, בת ובן. אליעזר יטבת 14 September 1931 - 4 December 2012 ב-BillionGraves GPS Headstones | BillionGraves, באתר billiongraves.com משרד החוץ, אליעזר יטבת ז"ל | ידיעות אחרונות, משרד החוץ | 06.12.12, באתר מודעות אבל, ‏2012-12-06 https://twitter.com/IsraelinAZ/status/1166944514050801664?lang=en, Twitter (באנגלית) Израильский дипломат об уникальных отношениях своей страны и Азербайджана, 1news.az (ברוסית)
Love on Myself

"Love on Myself" הוא סינגל של התקליטן הגרמני, פליקס ין, בשיתוף פעולה עם זמר הפופ הבריטי, קאלום סקוט. השיר יצא ב-28 ביוני 2019 בהוצאת חברת התקליטים וירג'ין רקורדס. השיר נכתב על ידי אנדרו בולימור, פליקס ין, וינסנט קוטקאמפ, טום מאן וג'וש רקורד והופק על ידי פליקס ין, וינסנט קוטקאמפ ומייק ספנסר. נכון ליולי 2023, השיר הושמע למעלה מ-55 מיליון פעמים בספוטיפיי, ולמעלה מ-3 מיליון פעמים ביוטיוב. מידע על הסינגל "Love on Myself" באתר מיוזיק בריינז מידע על היצירה "Love on Myself" באתר Discogs מילות השיר "Love on Myself" באתר Genius סרטון השיר "Love on Myself" באתר יוטיוב מידע על השיר "Love on Myself" באתר ספוטיפיי Love On Myself, 2019-06-28, ארכיון מ-2023-07-07, נבדק ב-2023-07-07 Felix Jaehn - Love On Myself ft. Calum Scott, ארכיון מ-2023-03-31, נבדק ב-2023-07-07 Felix Jaehn - Love On Myself (Audio) ft. Calum Scott, ארכיון מ-2023-04-15, נבדק ב-2023-07-07